Вәлиев Илһам Фәһим улы

Вәлиев Илһам Фәһим улы (19 июль 1975 йыл) — опера йырсыһы (тенор), Башҡортостан Республикаһының атҡаҙанған артисы (2008) һәм Шәйехзада Бабич исемендәге йәштәр дәүләт премияһы лауреаты (2009). 

 Биографияһы 
Илһам Фәһим улы Вәлиев 1975 йылдың 19 июлендә Башҡорт АССР-ының Саҡмағош районы Имәнлеҡул ауылында тыуғанВАЛИЕВ ИЛЬГАМ ФАГИМОВИЧ. Х. Бигичевты бала саҡтан яратып тыңлаған, уның йырлау манераһын үҙ иткәнИльгам Валиев: «Когда начинал карьеру певца, меня, татарина, заметил Муртаза Рахимов».

2004 йылда Заһир Исмәғилев исемендәге Өфө дәүләт сәнғәт академияһын «соло йыры» һөнәре буйынса (Рәсәй һәм Башҡортостандың атҡаҙанған сәнғәт эшмәкәре, профессор Ф. Ф. Сәғитова класы) тамамлай. 2002 йылда, институттың өсөнсө курсы студенты булараҡ, Башҡорт дәүләт опера һәм балет театрына эшкә саҡырыла, бында С. Рахманиновтың «Алеко» спектаклендә Йәш сиған партияһында йырлай (диплом эше).

2010 йылда Екатеринбург дәүләт опера һәм балет театрына солист булараҡ эшкә саҡырыла һәм бөгөнгө көнгә тиклем шунда эшләй, бер үк ваҡытта Өфөлә лә эшен дауам итә. Ғаиләһе Өфөлә йәшәй. Ҡаҙан, Силәбе, Пермь театрҙары менән хеҙмәттәшлек итә.

 Ижады 
2004 һәм 2006 йылдарҙа Мәскәүҙә «Алтын битлек» Милли театраль премияһына номинацияланған З. Исмәғилевтың «Ҡаһым түрә» һәм В.-А. Моцарттың «Тылсымлы флейта» спектаклдәрендә ҡатнаша.

 Репертуары 
 Беренсе яугир (В.-А. Моцарт «Волшебная флейта»)
 Дон Оттавио (В.-А. Моцарт «Дон Жуан»)
 Неморино (Г. Доницетти «Любовный напиток»)
 Альфред (Дж. Верди «Травиата»)
 Герцог (Дж. Верди «Риголетто»)
 Сапҡын (Дж. Верди «Аида»)
 Фауст (Ш. Гуно «Фауст»)
 Рудольф (Дж. Пуччини «Богема»)
 Пинкертон (Дж. Пуччини «Мадам Баттерфляй»)
 Каварадосси (Дж. Пуччини «Тоска»)
 Йәш сиған (С. Рахманинов «Алеко»)
 Берендей (Н. Римский-Корсаков «Снегурочка»)
 Лыков (Н. Римский-Корсаков «Царская невеста»)
 Владимир Игоревич (А. Бородин «Князь Игорь»)
 Ленский (П. Чайковский «Евгений Онегин»)
 Принц (С. Прокофьев «Любовь к трём апельсинам»)
 Салауат (З. Исмәғилев «Салауат Юлаев»)
 Һөйөндөк (З. Исмәғилев «Урал илселәре»)
 Илмырҙа, Часовой (З. Исмәғилев «Ҡаһым түрә»)
 Аҡъегет (С. Низаметдинов «Ай тотолған төндә»)
 Айтуган (С.Низаметдинов «Накий»)
 Басыр (З. Исмәғилев «Ҡоҙаса»)Валиев Ильгам Фагимович (лирический тенор) 

 Гастролдәре 
Театр труппаһы составында Португалияла (2006), Таиландҡа (2008) бара.

 Маҡтаулы исемдәре һәм бүләктәре 
 Ғ. Әлмөхәмәтов исемендәге Республика вокалистар конкурсы - икенсе премия лауреаты (Өфө, 1999)  
 Н. Сабитов исемендәге VI Асыҡ башҡарыусы музыканттар конкурсы дипломанты (Өфө, 2004) 
 Башҡортостандың атҡаҙанған артисы
 Башҡортостан Республикаһының Шәйехзада Бабич исемендәге йәштәр дәүләт премияһы лауреаты — операларҙа Һөйөндөк, Салауат, Ленский, Пинкертон, Альфред, Фауст партияларын башҡарған өсөн (2009)
 «Алтын битлек» фестивале жюрийы махсус премияһы лауреаты — С. С. Прокофьевтың «Любовь к трем апельсинам» операһында Принц партияһын башҡарғаны өсөн (2012)
 Свердловск өлкәһе губернаторы премияһы лауреаты.

 Иҫкәрмәләр 

 Һылтанмалар 
  Ильгам Валиев: «Когда начинал карьеру певца, меня, татарина, заметил Муртаза Рахимов»
 Валиев Ильгам Фагимович (лирический тенор) 

 Видеояҙмалар 
 Ильгам Валиев - Былбылым ("Дуслык купере", Челябинск, 16.04.2018) Видео
Категория:Өфө дәүләт сәнғәт институтын тамамлаусылар
Категория:Башҡортостан юғары уҡыу йорттарын тамамлаусылар
Категория:Башҡортостандың атҡаҙанған артистары
Категория:Шәхестәр:Башҡорт дәүләт опера һәм балет театры
Категория:1975 йылда тыуғандар
Категория:19 июлдә тыуғандар
Категория:Саҡмағош районында тыуғандар
Категория:Шәйехзада Бабич исемендәге йәштәр дәүләт премияһы лауреаттары